መንሽሮ ጡብ ብኣጋ ንምፍላጥ ዝግበር ምርመራ 'ተባዕታይ መንሽሮ ጡብ ከምዝሕዞ ኣይፈልጥን ነይረ' መበገሲታት ሕማም መንሽሮ ጡብ ዶ/ር ክብሮም ሕሉፍ፡ ኣብ ዓይደር ኮምፕረሀንሲቭ ስፔሻላይዝድ ሆስፒታል መቐለ ክኢላ ሕማም መንሽሮ እዩ፡፡ ሕማም መንሽሮ ጡብ ልክዕ ከም ካልኦት ዓይነታት መንሽሮ ምዕሩይ ብዘይኮነ ዕብየት ዋህዮታት ከም ዝመጽእ ዝገልጽ ዶ/ር ክብሮም፡ ነቲ ጸገም ምኽንያት ዝኾነ ዋህዮ ''ኣፈጣጥርኡ ልክዕ ኣይኮነን፤ ክሰርሖ ዝግበኦ ስራሕ ኣይሰርሕን፤ ክመውት ኣብ ዝግበኦ እዋን ኣይመውትን'' ይብል፡፡ ሕማም መንሽሮ ጡብ ንደቂ ኣንስትዮ ጥራሕ ኣይኮን ዘጥቅዕ፤ ብዝርግሐ ዝነኣሰ ይኹን እምበር ኣብ ደቂ ተባዕትዮ እውን ይረኣይ እዩ፡፡ መንሽሮ ጡብ፡ ኣብ ኢትዮጵያ 100 ደቂ ኣንስትዮ ን 15 ደቂ ተባዕትዮ ዝኾነ ዝርግሐ ከም ዘለዎ ዝገልጽ ዶ/ር ክብሮም ሕሉፍ፡ መብዛሕትኡ እዋን መበገሲ እቲ ሕማም ከም ዘይፍለጥ፤ ኮይኑ ግና ነቲ ሕማም ከቃልዑ ዝኽእሉ ኩነታት ከም ዘለዉ ይሕብር፡፡ "መብዛሕትኡ ግዜ ኣብ ሰብትና ንነዊሕ ግዘ ኢስትሮጅን ኣብ ምህላው ዝተደረኹ እዮም፡፡ እዚ ማለት ወርሓዊ ጽግያት ቀልጢፉ ኣብ ዝመጽአን ደቂ ኣንስትዮ ክረኣይ ይኽእል እዩ፤ ወርሓዊ ጽግያ ክጸንሕ ካብ ዝግበኦ ዕድመ ንላዕሊ እንትጸንሕ እውን፤ ዘይወለዳ ደቂ ኣንሰትዮ ካብ ዝወለዳ ንላዕሊ ተቓልዕቲ እየን'' ይብል፡፡ ብዝሒ ቆልዑ እውን ኣብ ተቓላዕነት ኣፈላላይ ከም ዘለዎ ብምግላጽ፡ ሓደ ቆልዓ ጥራይ ዝወለዳ ብዙሕ ካብ ዝወለዳ ዝለዓለ ተቓላዕነት ሕማም መንሽሮ ጡብ ከም ዘለወን ይዛረብ፡፡ ከምኡ እውን ዘየጥብዋ ካብ ዘጥበዋ ዝለዓለ ተቓላዕቲ እየን፡፡ ትጥቀምሉ ዘለኹም መሳርሒ ኣይተቐበሎን። መግለጺ ቪድዮ, መንሽሮ ኣፍ ማህጸን ብርእሰ ስእሊ ምክልኻል ይከኣል!
